**projektas**

**reg. Nr. T-27**

**2.19. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2017 M. RUGPJŪČIO 30 D. SPRENDIMO NR.T1-171 ,,DĖL PASVALIO RAJONO SAVIVALDYBĖS TRADICINIŲ RELIGINIŲ BENDRUOMENIŲ IR BENDRIJŲ VEIKLOS FINANSAVIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ PAKEITIMO**

2022 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, atsižvelgdama į Tradicinių religinių bendruomenių ir bendrijų paraiškų vertinimo komisijos pirmininko 2022 m. sausio 27 d. prašymą „Dėl Pasvalio rajono savivaldybės tarybos 2017 m. rugpjūčio 30 d. sprendimo Nr. T1-171 „Dėl Pasvalio rajono savivaldybės tradicinių religinių bendruomenių ir bendrijų veiklos finansavimo iš Savivaldybės biudžeto lėšų tvarkos aprašo patvirtinimo“ pakeitimo“, Pasvalio rajono savivaldybės taryba nusprendžia:

Pakeisti Pasvalio rajono savivaldybės tradicinių religinių bendruomenių ir bendrijų veiklos finansavimo iš Savivaldybės lėšų tvarkos aprašą, patvirtintą Pasvalio rajono savivaldybės tarybos 2017 m. rugpjūčio 30 d. sprendimu Nr. T1-171 „Dėl Pasvalio rajono savivaldybės tradicinių religinių bendruomenių ir bendrijų veiklos finansavimo iš Savivaldybės lėšų tvarkos aprašo patvirtinimo“ (toliau – Aprašas):

1.1. pakeisti Aprašo 14 punktą ir jį išdėstyti taip:

,,14. Komisijos darbą organizuoja Administracijos Bendrasis skyrius.“

1.2. pakeisti Aprašo 23 punktą ir jį išdėstyti taip:

,,23. Už projekto įgyvendinimą laiku, teisingą lėšų, numatytų projekto finansavimo sąmatoje panaudojimą, finansinės ataskaitos pateikimą nustatytu terminu, atsako Religinės bendruomenės vadovas įstatymų nustatyta tvarka.“

1.3. pakeisti Aprašo 24 punktą ir išdėstyti taip:

,,24. Administracijos Apskaitos skyrius, vadovaudamasis Administracijos direktoriaus įsakymu, perveda lėšas Religinei bendruomenei gavus:

24.1. Religinės bendruomenės vadovo pasirašytą prašymą pervesti projektui finansuoti skirtas lėšas;

24.2. užpildytą projekto finansavimo sąmatą;

24.3. Administracijos direktoriaus ir Religinės bendruomenės vadovo pasirašytą projekto finansavimo sutartį.“

1.4. pakeisti Aprašo 27 punktą ir jį išdėstyti taip:

,,27. Jeigu iki einamųjų metų gruodžio 30 d. Religinė bendruomenė nepanaudoja visų gautų lėšų, nepanaudotas lėšas ji privalo grąžinti Administracijos Apskaitos skyriui iki gruodžio 30 d.“

1.5. pripažinti netekusiu galios 28 punktą;

1.6. pripažinti netekusiu galios 29 punktą.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vyresnioji specialistė

Dalia Grigaravičienė, suderinta DVS Nr. RTS-32

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2017 M. RUGPJŪČIO 30 D. SPRENDIMO NR.T1-171 ,,DĖL PASVALIO RAJONO SAVIVALDYBĖS TRADICINIŲ RELIGINIŲ BENDRUOMENIŲ IR BENDRIJŲ VEIKLOS FINANSAVIMO IŠ SAVIVALDYBĖS BIUDŽETO LĖŠŲ TVARKOS APRAŠO PATVIRTINIMO“ PAKEITIMO**

2022 m. sausio 31 d.

Pasvalys

1. **Sprendimo projekto rengimo pagrindas**

Gautas Tradicinių bendruomenių ir bendrijų paraiškų vertinimo komisijos pirmininko 2022 m. sausio 27 d. prašymas ,,Dėl Pasvalio rajono savivaldybės Tradicinių religinių bendruomenių ir bendrijų veiklos finansavimo iš savivaldybės biudžeto lėšų tvarkos aprašo patvirtinimo“ pakeitimo, kuriuo prašoma leisti pakeisti Pasvalio rajono savivaldybės Tradicinių religinių bendruomenių ir bendrijų veiklos finansavimo iš savivaldybės lėšų tvarkos aprašą, patvirtintą Pasvalio rajono savivaldybės tarybos 2017 m. rugpjūčio 30 d. sprendimu Nr. T1-171 „Dėl Pasvalio rajono savivaldybės tradicinių religinių bendruomenių ir bendrijų veiklos finansavimo iš savivaldybės lėšų tvarkos aprašo patvirtinimo“.

Tradicinių bendruomenių ir bendrijų paraiškų vertinimo komisijos pirmininkas prašo pakeisti 14 punktą, nes panaikintas yra Kultūros ir jaunimo reikalų skyrius. Tradicinių religinių bendruomenių ir bendrijų komisijos darbą organizuos Administracijos Bendrasis skyrius.

Atsižvelgiant į Apskaitos skyriaus rekomendacijas dėl savalaikio finansinio atsiskaitymo, reikalinga pakeisti 23 ir 27 punktus nurodant, kad finansinis atsiskaitymas už panaudotas (23 punktas) ir nepanaudotas lėšas (27 punktas) turi būti pateiktos iki einamųjų metų gruodžio 30 d.

Tradicinių religinių bendruomenių ir bendrijų paraiškų vertinimo komisijos posėdžio metu (2021 m. gruodžio 16 d. protokolas Nr. 4) buvo nuspręsta, kad nėra tikslinga Tradicinių religinių bendruomenių vadovams teikti dalykines ataskaitas bei viešinti vykdomus projektus, todėl siūloma panaikinti 28 ir 29 punktus.

**2. Sprendimo projekto tikslai ir uždaviniai**

Aprašo pakeitimas palengvins Tradicinėms religinėms bendruomenėms ir bendrijoms įvykdyti finansinius įsipareigojimus bei suaktyvins ir supaprastins jų veiklą teikiant paraiškas bei atsiskaitant už vykdytą projektų veiklą.

**Kokios siūlomos naujos teisinio reguliavimo nuostatos ir kokių rezultatų laukiama**

Nėra

**4. Skaičiavimai, išlaidų sąmatos, finansavimo šaltiniai**

Papildomas finansavimas nebus reikalingas.

**5. Numatomo teisinio reguliavimo poveikio vertinimo rezultatai**

Neatliekamas.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

Parengtas.

**8. Sprendimo projekto iniciatoriai ir asmuo atsakingas už sprendimo vykdymo kontrolę.**

Pasvalio rajono savivaldybės Bendrojo skyriaus vyresnioji specialistė Dalia Grigaravičienė.

PRIDEDAMA.

1. Tradicinių religinių bendruomenių ir bendrijų paraiškų vertinimo komisijos posėdžio 2021 m. gruodžio 16 d. protokolas Nr. 4 (2 lapai);

2. Tradicinių religinių bendruomenių ir bendrijų paraiškų vertinimo komisijos pirmininko 2022 m. sausio 27 d. prašymas ,,Dėl Pasvalio rajono savivaldybės tarybos 2017 m. rugpjūčio 30 d. sprendimo Nr. T1-171 ,,Dėl Pasvalio rajono savivaldybės tradicinių religinių bendruomenių ir bendrijų veiklos finansavimo iš savivaldybės biudžeto lėšų tvarkos aprašo patvirtinimo“ pakeitimo (1 lapas).

Bendrojo skyriaus vyresnioji specialistė Dalia Grigaravičienė

**Lyginamasis variantas**

PATVIRTINTA

Pasvalio rajono savivaldybės tarybos

2017 m. rugpjūčio 30 d. sprendimu Nr. T1-171

**PASVALIO RAJONO SAVIVALDYBĖS TRADICINIŲ RELIGINIŲ BENDRUOMENIŲ IR BENDRIJŲ VEIKLOS FINANSAVIMO IŠ SAVIVALDYBĖS BIUDŽETO LĖŠŲ TVARKOS APRAŠAS**

**I. BENDROSIOS NUOSTATOS**

1. Pasvalio rajono savivaldybės (toliau – Savivaldybė) tradicinių religinių bendruomenių ir bendrijų veiklos finansavimo iš Savivaldybės biudžeto lėšų tvarkos aprašas (toliau – Aprašas) reglamentuoja tradicinių religinių bendruomenių ir bendrijų (toliau – Religinės bendruomenės) veiklos finansavimo iš Savivaldybės biudžeto lėšų ir atsiskaitymo už panaudotas lėšas tvarką.

2. Teikti paraiškas dėl lėšų iš Savivaldybės biudžeto skyrimo gali tik Religinė bendruomenė, atitinkanti Lietuvos Respublikos religinių bendruomenių ir bendrijų įstatymo nustatyta tvarka apibrėžtą tradicinės Lietuvos religinės bendruomenės sąvoką bei veikianti ir registruota Savivaldybės teritorijoje.

3. Lėšos Religinių bendruomenių veiklos finansavimui yra numatomos kiekvienais metais Savivaldybės biudžete.

**II. TIKSLAI IR UŽDAVINIAI**

4. Religinių bendruomenių veiklos finansavimo tikslai:

4.1. prisidėti prie kultūrinio paveldo dalies, priklausančios Religinėms bendruomenėms, išsaugojimo skiriant Savivaldybės biudžeto lėšų Religinėms bendruomenėms priklausančių pastatų tvarkybai bei pritaikymui bendruomenės poreikiams, Religinių bendruomenių turimų vertybių išsaugojimui, aplinkos priežiūrai;

4.2. skatinti Religinės bendruomenės narių savanorišką darbą, paslaugas bendruomenės nariams, dalyvavimą visuomeninėse iniciatyvose bei kultūrinėje veikloje.

5. Religinių bendruomenių veiklos finansavimo uždaviniai:

5.1. ugdyti visuomenės bendrąją kultūrą, etnokultūros puoselėjimą, kraštovaizdžio, nekilnojamų kultūros vertybių apsaugą, spręsti bendruomenės socialines, kultūrines, dorovines problemas;

5.2. iš dalies finansuoti Savivaldybės teritorijoje esančių Religinėms bendruomenėms priklausančių pastatų remonto darbus, šių pastatų pritaikymą bendruomenės poreikiams, aplinkos tvarkymą.

**III. PARAIŠKŲ TEIKIMAS IR VERTINIMAS**

6. Savivaldybės tinklapyje www.pasvalys.lt Savivaldybės administracija (toliau – Administracija), patvirtinus Savivaldybės biudžetą, skelbia kvietimą teikti paraiškas dėl lėšų iš Savivaldybės biudžeto skyrimo.

7. Nuo kvietimo teikti paraiškas paskelbimo dienos Religinių bendruomenių paraiškoms pateikti skiriamas 30 kalendorinių dienų laikotarpis.

8. Paraiškas Religinės bendruomenės pateikia Administracijos Bendrajam skyriui. Gautos paraiškos registruojamos.

9. Paraiška turi būti užpildyta taip, kaip nurodyta 1 priede.

10. Religinė bendruomenė kartu su paraiška turi pateikti Religinės bendruomenės registracijos pažymėjimo kopiją.

11. Paraiškoje po projekto aprašymu turi būti Administracijos Apskaitos skyriaus suderinimo žyma, patvirtinanti, kad Religinė bendruomenė yra atsiskaičiusi už praėjusiais metais gautą finansavimą, jeigu toks finansavimas buvo suteiktas.

12. Už paraiškoje pateiktų duomenų teisingumą atsako Religinė bendruomenė.

13. Religinių bendruomenių paraiškas vertina Administracijos direktoriaus įsakymu sudaryta Savivaldybės tradicinių religinių bendruomenių ir bendrijų paraiškų vertinimo komisija (toliau – Komisija).

14. Komisijos darbą organizuoja Administracijos **Bendrasis skyrius** ~~Kultūros ir jaunimo reikalų skyrius~~.

15. Pagrindinė Komisijos darbo forma – posėdžiai. Komisijos posėdis yra teisėtas, jeigu jame dalyvauja daugiau kaip pusė Komisijos narių. Komisijos sprendimaipriimami Komisijos narių balsų dauguma. Balsams pasiskirsčius po lygiai, lemia Komisijos pirmininko (jeigu jo nėra – pirmininko pavaduotojo) balsas. Komisijos sprendimai įforminami protokolais, kuriuos pasirašo Komisijos pirmininkas (jeigu jo nėra – pirmininko pavaduotojas) ir sekretorius.

16. Komisija turi teisę pareikalauti iš Religinės bendruomenės, kurios paraiška vertinama, papildomos informacijos, susijusios su paraiškos svarstymu. Komisijai pareikalavus papildomos informacijos, Religinės bendruomenės atstovas per Komisijos nustatytą terminą privalo pateikti papildomą informaciją. Nepateikus prašomos informacijos, paraiška nesvarstoma.

17. Lėšos pagal pateiktas paraiškas skiriamos šioms veikloms finansuoti:

17.1. Religinėms bendruomenėms priklausančių pastatų, patalpų remonto darbų atlikimui, šių pastatų, patalpų pritaikymui bendruomenės poreikiams, religinių pastatų, statinių ir pan. priežiūros finansavimui;

17.2. Aplinkos tvarkymui;

17.3. Jubiliejinių ir kitų renginių organizavimo išlaidų finansavimui.

18. Prioritetai teikiami:

18.1. Religinių bendruomenių projektams, kurie pritraukia lėšas iš įvairių fondų bei kitų finansavimo šaltinių (prie papildomų finansavimo šaltinių priskiriamos ir nuosavos lėšos);

18.2. Objektams, turintiems išliekamąją istorinę, architektūrinę, meninę vertę;

18.3. Objektams, kurių būklė blogiausia, t. y. pastatui, kitam objektui, kuriam skubiai reikalingi avarijos grėsmės pašalinimo ar apsaugos priemonių įrengimo darbai.

19. Komisija gali nevertinti ir grąžinti paraišką Religinei bendruomenei, jei:

19.1. Paraiška pateikta ne laiku ar nesilaikant paraiškos pildymo formos;

19.2. Religinė bendruomenė praėjusiais metais buvo gavusi finansavimą iš Savivaldybės biudžeto ir nepateikė lėšų arba pateikė ne visas lėšų panaudojimą pagrindžiančias ataskaitas.

20. Komisija įvertina paraiškas, atrenka finansuotinus projektus, nustato konkrečią lėšų sumą pagal kiekvieną paraišką ir protokoliniu sprendimu teikia Administracijos direktoriui siūlymą dėl lėšų Religinėms bendruomenėms skyrimo.

21. Lėšas įsakymu skiria Administracijos direktorius, atsižvelgdamas į Komisijos siūlymą.

**IV. RELIGINIŲ BENDRUOMENIŲ ĮSIPAREIGOJIMAI IR JŲ VYKDYMO KONTROLĖ**

22. Religinės bendruomenės vadovas su Administracijos direktoriumi sudaro finansavimo sutartį (2 egz.), kurioje numatomi Religinės bendruomenės įsipareigojimai, lėšų, įsigyto turto naudojimo, atskaitomybės ir atsakomybės sąlygos.

23. Už projekto įgyvendinimą laiku, teisingą lėšų, numatytų projekto finansavimo sąmatoje, panaudojimą, ~~ataskaitų~~ **finansinės ataskaitos** pateikimą ~~nustatytais terminais~~ **nustatytu terminu** atsako Religinės bendruomenės vadovas įstatymų nustatyta tvarka.

24. Administracijos Apskaitos skyrius, vadovaudamasis Administracijos direktoriaus įsakymu, perveda lėšas Religinei bendruomenei **gavus** ~~tik~~:

24.1. ~~Gavus~~ Religinės bendruomenės vadovo pasirašytą prašymą pervesti projektui finansuoti skirtas lėšas;

24.2. Užpildytą projekto finansavimo sąmatą;

24.3. Administracijos direktoriaus ir Religinės bendruomenės vadovo pasirašytą projekto finansavimo sutartį.

25. Savivaldybės interneto svetainėje skelbiama informacija apie Religinių bendruomenių prašomas bei paskirstytas finansavimo lėšų sumas.

26. Religinės bendruomenės, gavusios finansavimą, turi vykdyti išlaidų apskaitą ir atsiskaityti už gautų lėšų panaudojimą Administracijos Apskaitos skyriui iki einamųjų metų gruodžio 30 d.

27. Jeigu iki einamųjų metų gruodžio ~~23~~ **30** d. Religinė bendruomenė nepanaudoja visų gautų lėšų, nepanaudotas lėšas ji privalo grąžinti Administracijos Apskaitos skyriui iki gruodžio 30 d.

~~28. Įvykdžius paraiškoje numatytą veiklą, Religinė bendruomenė ne vėliau kaip iki gruodžio 30 d. pateikia Administracijos Kultūros ir jaunimo reikalų skyriui veiklos ataskaitą (2 priedas).~~

~~29. Apibendrintos projektų veiklos ataskaitos skelbiamos Savivaldybės interneto svetainėje.~~

30. Biudžeto lėšų panaudojimą kontroliuoja Pasvalio rajono savivaldybės Kontrolės ir audito tarnyba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_